open-index/open-wikipedia-markdown huggingface dataset:
Tyhumerivier

duimnael|Die Waterval van 39 trappe in die Hogsback.

Die **Tyhumerivier** is 'n rivier in Amathole-distriksmunisipaliteit in die sentrale deel van die Oos-Kaap.
Dit ontspring hoog in die Hogsbackberg, 'n deel van die Amatholeberge, en vloei deur die Tyhume-vallei noordoos van die dorp Alice. Ongeveer in die middel van die Tyhume-vallei, vloei dit by  in die Binfield Parkdam, 'n belangrike opgaardam vir die landelike bevolking en sitrusboorde in die omgewing. Verder vloei die rivier rustig deur die buitewyke van Alice, omring deur die uitgestrekte perseel en landbouproefplaas van die Universiteit van Fort Hare.

Dit voorsien ook Middeldrif van water met 'n kanaal, die hele gebied val in Raymond Mhlaba Plaaslike Munisipaliteit. Daarna kronkel die rivier suidooswaarts deur die eskarp en sluit aan by die Keiskammarivier op pad na sy Indiese Oseaan-monding by Hamburg, Oos-Kaap.

## Sien ook 
* Lys van riviere in Afrika

## Bronne 
* T.V. Bulpin: *Illustrated guide to southern Africa*. Reader’s Digest Ass. South Africa, Kaapstad 1985, 
* Robert H.W. Shepherd: *Lovedale South Africa. The Story of a Century 1841–1941*. Lovedale (The Lovedale Press) 1940
* *Geologiese kaart van Suid-Afrika* 1:250 000, Vel 3226 King William’s Town
* ''3226 King William's Town*, 1:250 000, topo-kadastraal, Mowbray (Hoofdirektoraat Opnames en Kartering) 1985
* *3226 DD Alice*, topografiese kaart 1:50 000, Mowbray (Hoofdirektoraat Opnames en Kartering) 2002
* *3226 DB Seymour'', topografiese kaart 1:50 000, Mowbray (Hoofdirektoraat Opnames en Kartering) 2002

## Verwysings
Malayalam

duimnael|links|Die woord "Malayāḷam" in Malayalam-skrif
duimnael|links|'n Malayalam-moedertaalspreker
**Malayalam** (മലയാളം, *Malayāḷam*, [maləjaːɭəm]) is 'n Drawidiese taal wat deur sowat 34 miljoen mense in Suidwes-Indië en Singapoer gepraat word. Malayalam is een van die amptelike tale van Indië naas Engels en Hindi en van die Indiese deelstate en gebiede Kerala, Lakshadweep en Pondicherry. Malayalam is nou verwant aan Tamil en word in die Malayalam-skrif geskryf, 'n Brahmi-skrif uit die Indiese skriffamilie.

## Sien ook 
* Malayalamse Wikipedia

## Verwysings 
## Eksterne skakels 
*
M.T.R. Smit

duimnael|regs|240px|Ds. en mev. M.T.R. Smit, hier afgeneem vir sy boek *Die romantiese verhaal van die dorpie Ugie*, wat ook in Engels verskyn het as *The Romance of the village Ugie*.
duimnael|regs|280px|Die gesin Smit in 1936, die jaar toe ds. Smit uit die bediening getree het.

Ds. **Mattheus Theodorus Rehuel Smit** (Kommissiedrif, distrik Rustenburg, 9 Januarie 1888 – Strand, 30 Mei 1972) was 'n leraar in die Nederduitse Gereformeerde Kerk en is veral bekend as die stigter van die kinderhuis op Ugie in die Oos-Kaap wat sy naam dra.

Ds. Smit het, nadat hy sy skoolopleiding voltooi het, eers vir verdere opleiding na Wellington gegaan en daarna na Stellenbosch waar hy hom op die bediening voorberei het. Hy lê die kandidaatseksamen af en tree toe 'n tyd lank as veldprediker tydens die Eerste Wêreldoorlog op tot hy in 1916 gelegitimeer word en in Mei die volgende jaar bevestig word as herder en leraar van die NG gemeente Ugie. Hy het hier onafgebroke gearbei tot sy aftrede in 1936 en opheffingswerk van onskatbare waarde verrig. Hy het hom die lot van die groepwese van die 1918-epidemie in so 'n mate aangetrek dat hy 'n versorgingsoord opgerig het wat mettertyd die NG Kerk se grootste kinderhuis geword het.

Hy was 'n man met 'n warm hart en met vergesigte uit die geloof gebore. Tydens die jare van sy bediening en daarna het hy hom met skryfwerk besig gehou en daar het 'n hele aantal werke uit sy pen verskyn.

## Verwysings
Goedjarati

: ''Hierdie artikel handel oor die taal. Vir die etniese groep, sien Goedjarati's.*

duimnael|links|Die woord "Goedjarati" in die Goedjarati-alfabet
**Goedjarati** (ગુજરાતી, *Gujarātī'', [ɡudʒəˈɾɑːt̪i]) is 'n Indo-Ariese taal wat deur sowat 60,6 miljoen mense, veral Goedjarati's, in westelike Indië, Kenia, Tanzanië en Uganda van Oos-Afrika asook Suid-Afrika gepraat word. Goedjarati is een van die amptelike tale van Indië naas Engels en Hindi. Goedjarati word in die Goedjarati-alfabet geskryf, 'n Brahmi-skrif uit die Indiese skriffamilie. Goedjarati is veral bekend as moedertaal van beide Muhammad Ali Jinnah (die stigter van Pakistan) en Mahatma Gandhi, die twee belangrikste Suid-Asiatiese politici in die Brits-Indië van die 20ste eeu.

## Verwysings 
## Eksterne skakels 
*
Harkemase Boys

Die **Harkemase Boys** is 'n Nederlandse sokkerspan in die Friese dorp Harkema (munisipaliteit Achtkarspelen). Die *Harrekieten* (soos hulle bynaam lui) se tuisveld is Sportpark De Bosk, wat 'n kapasiteit van 5&nbsp;500 toeskouers het. Die span speel in die Saterdag Hoofdklasse (die vierde afdeling in Nederland).

Tans speel Lesly Fellinga (van Haïti), 'n  speler wat vir sy nasionale sokkerspan uitdraf by *Harkemase Boys*, wat uitsonderlik is vir 'n Topklasse-span (vroeër het dit ook by Anton Jongsma (Curaçao) gebeur).

## Bekende sokkerspelers 
*  Lesly Fellinga
*  Anton Jongsma
*  Marnix Kolder
*  Martijn Barto
Puntjie

**Puntjie** lê aan die St. Sebastiaanbaai en op die oostelike oewer van die Duivenhoksrivier se mond. Hierdie vakansiedorpie is bekend om sy kapstylhuisies. Dit kan bereik word met ‘n grondpad vanaf Riversdal. Hierdie oord is egter privaateiendom.

## Bibliografie 
* Lantern, jaargang 11, no. 1, Julie 1961.

## Sien ook 
* Lys van dorpe in Suid-Afrika
Misgund

**Misgund** is 'n dorp geleë aan die R62 provinsiale pad in die appelproduserende Langkloof, 217&nbsp;km wes van Port Elizabeth en amper op die suidwestelike grens van die Oos-Kaapprovinsie. 

Alhoewel die eerste leningsplaas reeds in 1765 aan ene A. Basson uitgegee is, het die meeste boere hier teenswoordig die van Kritzinger. Omdat die huise so onreëlmatig versprei lê, kan daar nouliks van 'n dorp sprake wees. 

In 1950 het die gemeenskap sy eie NG gemeente gestig.

## Sien ook 
* Lys van dorpe in Suid-Afrika

## Verwysings
Kannada

duimnael|links|Die woord "kannaḍa" in Kannada-skrif
**Kannada** (ಕನ್ನಡ, *kannaḍa*, [ˈkʌnnəɖɑː]) is 'n Drawidiese taal wat deur sowat 38 miljoen mense in Suidwes-Indië gepraat word. Kannada is een van die amptelike tale van Indië naas Engels en Hindi en van die Indiese deelstaat Karnataka. Kannada word in die Kannada-skrif geskryf, 'n Brahmi-skrif uit die Indiese skriffamilie.

## Verwysings 
## Eksterne skakels 
*  
*  Robert Zydenbos (2020): *A Manual of Modern Kannada.* Heidelberg: XAsia Books (Open Access in PDF-formaat)
Tweeriviere

:*Hierdie artikel handel oor die nedersetting. Vir die gelyknamige rivier, sien Tweeriviere (rivier).*

**Tweeriviere** is 'n gehug in die Langkloof, aan die R62-roete, 3&nbsp;km oos van Joubertina en 177&nbsp;km van Gqeberha.

Die gelyknamige rivier ontspring in die Tsitsikammaberge ten suide en suidooste van die dorpie en loop in die Kougarivier in. 

Die konsentrasie van die huise skep die indruk van 'n dorp. Alhoewel Jacobus Scheepers in 1765 die grond as leningsplaas ontvang het, het Tweeriviere die tradisionele tuiste van die Olivierfamilie geword.

## Sien ook 
* Lys van dorpe in Suid-Afrika

## Verwysings
Anders Behring Breivik

**Anders Behring Breivik** (gebore 13 Februarie 1979) is 'n Noorweegse terroris wat die 2011-aanvalle in Noorweë gepleeg het. Hy het ekstremistiese, staatsnasionalistiese en anti-islamitiese opvattinge. Hy is in Augustus 2012 aan massamoord, 'n noodlottige ontploffing en terrorisme skuldig bevind.

## Aanvalle 
duimnael|links|Uitsig oor Oslo na die bombardering van staatsgeboue
Die aanvalle het op 22 Julie 2011 begin toe Breivik die regeringsgeboue in Oslo gebombardeer het, wat tot agt sterftes gelei het. Breivik het toe met 'n skiettog begin by 'n somerkamp van die jeugafdeling van die sosiaal-demokratiese Noorse Arbeidersparty op die eiland Utøya, wat 'n verdere 69 sterftes veroorsaak het. Hy is aangekla vir die oortreding van paragraaf 147a van die Noorweegse Kriminele Kode vir "destabilisasie of vernietiging van basiese funksies in die samelewing" en "die skep van ernstige vrees in die bevolking", asook dade van terrorisme onder die strafreg.

## Verwysings
Frigyes Riesz

**Frigyes Riesz** (22 Januarie 1880 – 28 Februarie 1956) was 'n Hongaarse wiskundige wat in Győr, Oostenryk-Hongarye gebore is en in Budapest, Hongarye gesterf het. Hy was rektor en professor aan die Universiteit Szeged. Hy was die ouer broer van die wiskundige Marcel Riesz.

Riesz het van die fundamentele werk in die ontwikkeling van funksionaalanalise gedoen en sy bydraes het tot 'n aantal belangrike toepassings in fisika gelei. Sy werk het voortgebou op idees wat die eerste deur Fréchet, Lebesgue, Hilbert en andere na vore gebring is. Hy het ook baie ander bydraes aan areas soos ergodiese teorie gebring en hy het ook 'n elementêre bewys van die ergodiese middelwaardestelling gelewer.

Riesz het saam met Alfréd Haar die *Acta Scientiarum Mathematicarum*-tydskrif gevestig. Hy het 'n ongewone lesingstyl gehad: hy sou die lesingsaal saam met 'n assistent en dosent betree. Die dosent sou die relevante paragrawe vanuit Riesz se handboek lees terwyl die assistent die meegaande vergelykings op die swartbord skryf. Riesz sou eenkant staan en nou-en-dan knik.

## Sien ook 
* Riesz se voorstellingsstelling
* F. en M. Riesz se stelling
* Nabyheidsruimte
* Riesz-Fischer-stelling
* Riesz-ruimte
* Radon-Riesz-eienskap
* Riesz se lemma

## Bibliografie 
* Frigyes Riesz, Béla Szőkefalvi-Nagy (1990). *Functional Analysis*. Dover. .
Oriya

duimnael|links|Die woord "oḍiā" in die Oriya-alfabet
**Oriya** of **Odia** (ଓଡ଼ିଆ, *oḍiā*, [oɽi'a], ) is 'n Indo-Ariese taal wat deur sowat 32 miljoen mense in Oos-Indië gepraat word. Oriya is een van die amptelike tale van Indië naas Engels en Hindi en van die Indiese deelstate Odisha en Jharkhand. Oriya word in die Oriya-alfabet geskryf, 'n Brahmi-skrif uit die Indiese skriffamilie.

## Verwysings 
## Eksterne skakels 
*
Maithili

**Maithili** (मैथिली, মৈথিনী, *Maithilī*) is 'n Indo-Ariese taal wat deur sowat 34 miljoen mense in Oos-Indië en Nepal gepraat word. Maithili is een van die amptelike tale van Indië naas Engels en Hindi en van die Indiese deelstate Bihar en Jharkhand, asook van Nepal. Maithili word in Kaithi en Tirhuta geskryf, twee Brahmi-skrifte uit die Indiese skriffamilie.

[duimnael|links|Die woord "Maithili" in [Devanagari-skrif]]
duimnael|links|Die woord "Maithili" in Tirhuta-skrif
Maithili behoort tot die Bihari-tale, d.w.s. tale wat nou verwant is aan Hindi en soms as dialekte van dié taal beskou word. Die Bihari-tale vorm 'n dialekkontinuum wat 'n presiese afbakening van enkele tale moeilik maak. In teenstelling met die meeste ander Bihari-tale het Maithili in onlangse jare egter amptelike erkenning deur die Indiese regering verkry en is in 2003 met die Agtste Bylae in die Indiese grondwet ingeskryf. Sedert Maart 2018 is Maithili een van die Indiese deelstaat Jharkhand se ampstale. Aangesien alle inheemse moedertale van Nepal as nasionale tale erken word, dien Maithili as een van Nepal se baie nasionale tale.

## Verwysings 
## Eksterne skakels 
*
Vermaaklikheid

**Vermaaklikheid** is 'n gehug in die Hessequa Plaaslike Munisipaliteit van die Tuinroetedistrik. Dit is 40&nbsp;km suidwes van Riversdal, naby die mond van die Duivenhoksrivier geleë. Dit is met ‘n grondpad bereikbaar wat 8&nbsp;km verder by Puntjie eindig. 

Die gehug bestaan uit ‘n aantal kleinhoewes met tuintjies en klein boorde tussen die duine. Dekriet word gesny en heide en proteas word ook in die veld aangetref. Oorspronklik was die hele omgewing eiendom van die De Jager-familie. Die meeste huise dateer uit die 19de eeu en het ‘n besondere eenvoudige boustyl met rietdakke. Plaasarbeiders woon soms nog in kapstylhuise.

## Bibliografie 
* Lantern, jaargang 11, nr. 1, Julie 1961

## Sien ook 
* Lys van dorpe in Suid-Afrika
Assamees

duimnael|links|Die woord "Ôxômiya" in Assamese skrif
**Assamees** (অসমীয়া, *Asamiya* of *Ôxômiya*, [ɔ.xɔ.mia]) is 'n Indo-Ariese taal wat deur sowat 13 miljoen mense in Oos-Indië en Bangladesj gepraat word. Assamees is een van die amptelike tale van Indië naas Engels en Hindi en van die Indiese deelstaat Assam. Assamees is nou verwant aan Bengaals en word in die Assamese alfabet geskryf, 'n Brahmi-skrif uit die Indiese skriffamilie.

## Verwysings 
## Eksterne skakels 
*
Burtonbrood

Tydens die Eerste Wêreldoorlog het die lewensduurte in Suid-Afrika sterk gestyg. Om die prys van brood so laag as moontlik te hou, het die regering in 1918 die bak van ‘n soort  brood van meel bestaande uit ‘n mengsel van koring, gort, rog en mielies goedgekeur. Hierdie **Burtonbrood** is genoem na Henry Burton, ‘n minister in die kabinette van genl. Louis Botha en genl. Jan Smuts. Dit was baie ongewild by verbruikers en die opposisie in die Parlement het die broodkwessie deeglik uitgebuit in hul kritiek op die regering.

Hierdie brood het besparing ten doel gehad. Die latere Bremerbrood se oogmerk was volksgesondhheid.

## Sien ook 
* Bremerbrood
Singalees

: *Hierdie artikel handel oor die taal. Vir die etniese groep, sien Singalese.*

duimnael|links|Die woord "Sinhala" in die Singalese alfabet
**Singalees** of **Sinhala** (සිංහල, *singhala*, [ˈsiŋɦələ]) is 'n Indo-Ariese taal wat deur sowat 16 miljoen mense in Sri Lanka gepraat word. Singalees vorm saam met Tamil die amptelike tale van Sri Lanka en is die belangrikste inheemse taal van dié eilandstaat. Singalees is nou verwant aan Dhivehi en word in die Singalese alfabet geskryf, 'n Brahmi-skrif uit die Indiese skriffamilie. Ander verwante tale sluit in Konkani in die Indiese deelstaat Goa en Marathi in die Indiese deelstaat Maharashtra, hoewel Konkani soms as 'n dialek van Marathi beskou word.

## Verwysings 
## Eksterne skakels 
*
Onder-Sabie

duimnael|'n Kaart van die ruskamp se uitleg.
**Onder-Sabie** is 'n groot ruskamp in die Krugerwildtuin aan die suidelike oewer van die Sabierivier, omtrent in die middel van die suidelike deel van die park. Dit is verbind aan die hoofkamp Skukuza deur die H4-1 teerpad (43&nbsp;km), gereken die besigste roete in die wildtuin, veral gedurende naweke en skoolvakansies.

Onder-Sabie het 'n gedaanteverwisseling ondergaan sedert die vorige restaurant afgebrand het, ten spyte daarvan dat dit een van die oudste kampe in die park is. 'n Moderne restaurant en nuwe winkel is gebou, en die kamp het 'n paar safaritente wat dit die gevoel van 'n Afrikaboskamp gee. Die kamp is op die oewer van die standhoudende Sabierivier uitgelê en besoekers kan in hul gemakstoele op die groot restaurantstoep sit en die groot aantal wild by die rivier besigtig. 

## Natuurlewe 
In hierdie ruskamp is die oorvloed en volheid van die natuur baie duidelik, welsprekend gesimboliseer deur die mees opvallende van sy talle bome, die magtige plataanvy, wat ruim voorsiening maak vir die lewensonderhoud van baie voëls en insekte. Nie net produseer hierdie reuse ten minste twee keer per jaar vrugte nie, maar verskillende bome produseer vrugte op verskillende tye, wat die gawes van die lewe oor baie maande uitbrei. Om die eindelose optog van diere te aanskou wat by die Sabierivier kom drink, vestig 'n gevoel van 'n mens se eie plek in die ewige siklus.

## Akkommodasie 
duimnael|regs|250px|Skaduryke stoepe en parkeerplek tussen die rondawels van Onder-Sabie ruskamp
duimnael|regs|260px|Vroegoggend by Sunsetdam digby Onder-Sabie
Volop oornagplek is beskikbaar op 'n selfsorgbasis, in 30 hutte en 62 *bungalows*, sowel as een groot gastehuis. Kampeerders wat die buitelewe verkies, het 'n keuse van staanplek vir 33 woonwaens en tente, almal toegerus met elektriese kragpunte; of een van die 24 safaritente wat met onder andere twee kampbeddens, stoele, 'n yskas en 'n dakwaaier gemeubileer is.

## Ander geriewe 
* Swembad 
* Kampwinkel met aandenkings, geskenke, self-medikasie, naslaanboeke en padkaarte, klerasie en alle basiese voedsel en dranke
* Outomatiese wasmasjiene
* Selfoonontvangs
* Vulstasie

Onder-Sabie het 'n aparte area vir dagbesoekers, indien hulle wil braai of swem by die kamp. Daar is ook 'n paar piekniekplekke op die paaie, bv. Nkuhlu (± 20&nbsp;km), die Mlondozi-dam (17&nbsp;km) en Tshokwane (43&nbsp;km).

Die kamp bied begeleide staptogte, wildbesigtiging met 'n oop voertuig asook 'n braai-in-die-bos.

## Gesondheidsrisiko 
Die tropiese siekte malaria kom in die laeveld voor, en besoekers moet die nodige voorsorg daarteen tref. 'n Dokter, apteker of reisburo kan vooraf geraadpleeg word.

## Verwysings
Acta Scientiarum Mathematicarum

***Acta Scientiarum Mathematicarum*** (ook genoem ***Acta Sci. Math. (Szeged)*** of bloot ***Acta Szeged***) is 'n Hongaarse wiskundetydskrif wat in Szeged by die János Bolyai Wiskundige Instituut by die Universiteit Szeged geredigeer en gepubliseer word. Dit is in 1922 deur Alfréd Haar en Frigyes Riesz gevestig. Dit huidige hoofredakteur is László Kérchy.

## Eksterne skakels 
* Amptelike webwerf
Wiskundige tydskrif

'n **Wiskundige tydskrif** is 'n wetenskaplike tydskrif wat uitsluitlik (of amper uitsluitlik) wiskundige artikels publiseer. 'n Praktiese definisie van die huidige stand van wiskunde as 'n navorsingsveld, is dat dit uit die stellings en bewyse bestaan wat in agtenswaardige wiskundige tydskrifte gepubliseer word, en wat gewoonlik deur die proses van kollegiale toetsing gevorder het. In uitsonderlike gevalle kan die stelling van 'n vermoede, of die invoer van 'n nuwe metode of definisie, relevansie aanneem. 'n Relatief klein proporsie wiskundige artikels met betrekking tot reine wiskunde word in algemener wetenskaplike tydskrifte gepubliseer. Toegepaste wiskunde word ook in publikasies gepubliseer wat meer na ingenieurswese, maar soms ook biologie en ander wetenskappe, neig.

Honderde sulke tydskrifte bestaan. Van die gesaghebbendste tydskrifte in reine wiskunde sluit in *Annals of Mathematics*, ''Publications Mathématiques de l'IHÉS*, *Acta Mathematica*, en *Inventiones Mathematicae''.

## Sien ook 
* Lys van wiskundige tydskrifte
RSC Anderlecht

**RSC Anderlecht** is 'n Belgiese sokkerspan in die Brusselse munisipaliteit Anderlecht, wat in die Eerste klasse speel. Die span se tuisveld is die Lotto Park (kapasiteit: 21&nbsp;500).
*Anderlecht* is die gewildste en suksesvolste span in België. Die klub het sterk mededinging met Standard Luik (die gewildste span in Wallonië) en wedstryde tussen beide spanne staan bekend as The Big Clash.

## Erelys 
* **Kampioen van België (33)**
: 1946/47, 1948/49, 1949/50, 1950/51, 1953/54, 1954/55, 1955/56, 1958/59, 1961/62, 1963/64, 1964/65, 1965/66, 1966/67, 1967/68, 1971/72, 1973/74, 1980/81, 1984/85, 1985/86, 1986/87, 1990/91, 1992/93, 1993/94, 1994/95, 1999/00, 2000/01, 2003/04, 2005/06, 2006/07, 2009/10, 2011/12, 2012/13, 2013/14
: (naaswenner (20): 1943/44, 1947/48, 1952/53, 1956/57, 1959/60, 1975/76, 1976/77, 1977/78, 1978/79, 1981/82, 1982/83, 1983/84, 1988/89, 1989/90, 1991/92, 1995/96, 2002/03, 2004/05, 2007/08, 2008/09)
* **Beker van België (9)**
: 1965, 1972, 1973, 1975, 1976, 1988, 1989, 1994, 2008
: (naaswenner (3): 1966, 1977, 1997)
* **Belgiese Supercup (9)**
: 1985, 1987, 1993, 1995, 2000, 2001, 2006, 2007, 2010, 2012, 2013, 2014
: (naaswenner (7): 1981, 1986, 1988, 1991, 1994, 2004, 2008)
* **Europese Bekerwenner-beker (2)**
: 1976, 1978
: (naaswenner (2): 1977, 1990)
* **UEFA-beker (1)**
: 1983
: (naaswenner (2): 1970, 1984)
* **Europese Supercup (2)**
: 1976, 1978

## Bekende sokkerspelers en afrigters 
### Spelers 
### Afrigters 
*  Johan Boskamp
*  Raymond Goethals
*  Georg Kessler
*  Aad de Mos
Skoppensboer (dood)

duimnael|200px|Die Dood met 'n kersdemper en sonwyser

**Skoppensboer** (ook **die Dood**, **doodsmaaier**, **die man met die seis** en **Mantelman**) is 'n verpersoonliking van die dood.

Hy word uitgebeeld as 'n lewendige geraamte met 'n seis en 'n uurglas in sy hand. Hy dra meestal 'n mantel met 'n kappie oor die kop. Die seis versinnebeeld die feit dat die dood iedereen tref: 'n seis maai alle koringhalms om. Die sandloper simboliseer die voortsnellende tyd.

In die Middeleeue word die dood onder andere tydens die dodedans meestal uitgebeeld as 'n maer lyk met oop wonde waar maaiers uitkruip.

Skoppensboer is ook simbolies vir die (allesverslindende) tyd. Tyd word egter meestal deur Vader Tyd voorgestel, 'n (lewende) ou man met 'n sandloper en 'n seis.

Skoppensboer is die sentrale figuur in die gelyknamige gedig geskryf deur Eugène Marais:

## Verwysings
Tale van die Faroëreilande

Die amptelike taal van die Faroëreilande is **Faroëes**. Die Faroëse taal is 'n Germaanse taal wat uit Oudnoors spruit.

Faroëes het soortgelyke grammatika as Yslands en Oudnoors, maar die uitspraak is nader aan Noors. In die twintigste eeu het Faroëes die amptelike taal geword. Omrede die Faroëreilande binne Deense kroongebied val word Deens in skole geleer.

## Geskiedenis 
Die eerste opgetekende nedersetters van die Faroëreilande was Ierse monnike (*papar*), so dit is moontlik om aan te voer dat die eerste tale wat op die eilande gepraat is 'n tipe Oudiers was. Die nabygeleë Shetland was al in die Steentydperk beset, en daarop is Pikties gepraat toe die Nore voet aan wal gesit het.

Die Noorse nedersetters het eers in die middel van die 9de eeu opgedaag met hul Wes-Noors (waaruit Faroëes ontwikkel het).

Dit is ook bekend dat ander groepe ook op die Faroëreilande gebly het. Dit sluit Nore in, soos gesien kan word in sekere Faroëse plekname soos Signabøur (Bø van "Sygnir") en Øravík (baai van 'Hörðir'). Inwoners van Suðuroy verwys ook na 'Frísarnir í Akrabergi' (Die Friese van Akraberg).

Engels en Duits word soms om toerismedoeleindes gebesig. Noors word ook soms gehoor, omrede die eiland naby Noorweë geleë is.

## Verwysings
Killer 7

is 'n aksie-avontuur videospeletjie vir die Nintendo Gamecube en PlayStation 2. Dit is ontwikkel deur Grasshopper Manufacture en uitgegee deur Capcom. Die skryf en geregisseer was Goichi Suda, bekend ook onder die bynaam Suda51, en vervaardig deur Hiroyuki Kobayashi.
Crelle se Tydskrif

***Crelle se Tydskrif*** of bloot ***Crelle*** is die algemene naam in die wiskundige omgangstaal vir die wiskundige tydskrif ***Journal für die reine und angewandte Mathematik*** (Joernaal vir die suiwere en toegepaste wiskunde).

## Geskiedenis 
Die tydskrif is in 1826 deur August Leopold Crelle in Berlyn gevestig en is deur hom geredigeer tot en met sy dood in 1855. Dit was een van die eerste groot tydskrifte wat nie die notules van 'n akademie was nie. (Neuenschwander 1994, bl. 1533) Menige noemenswaardige artikels het in *Crelle* verskyn, insluitende werke deur Niels Henrik Abel, Georg Cantor, en Gotthold Eisenstein.

Gedurende 1856-80 is die tydskrif deur Carl Wilhelm Borchardt geredigeer, waartydens die tydskrif as *Borchardt se Tydskrif* bekend gestaan het. Die huidige hoofredakteur is Rainer Weissauer van die Ruprecht-Karls-universiteit Heidelberg.

## Voormalige redakteurs 
* 1826–1856 August Leopold Crelle
* 1856–1880 Carl Wilhelm Borchardt
* 1881–1888 Leopold Kronecker, Karl Weierstrass
* 1889–1892 Leopold Kronecker
* 1892–1902 Lazarus Fuchs
* 1903–1928 Kurt Hensel
* 1929–1933 Kurt Hensel, Helmut Hasse, Ludwig Schlesinger
* 1934–1936 Kurt Hensel, Helmut Hasse
* 1937–1952 Helmut Hasse
* 1952–1977 Helmut Hasse, Hans Rohrbach
* 1977–1980 Helmut Hasse

## Eksterne skakels 
* Amptelike webwerf
* Journal archive at the Göttinger Digitalisierungszentrum
CAF Kampioene-liga

Die **CAF Kampioene-liga** is die belangrikste internasionale sokkerbekertoernooi in Afrika. Kampioene van Afrika se nasionale sokkerligas (soos vir Suid-Afrika die Premier Sokkerliga) kwalifiseer vir hierdie toernooi. Die CAF Kampioene-liga kan beskou word as Afrika se weergawe van die UEFA Champions League (wat net vir Europese sokkerspanne is). Die CAF Kampioene-liga word deur die Konfederasie van Afrikasokker (CAF) georganiseer.

Na kwalifikasie ding 32 spanne mee vir die uitklopfase van die toernooi. Die spanne wat in die tweede ronde uitgeklop word plaas hul vir die CAF Confederation Cup (die tweede internasionale Afrika-sokkertoernooi). Die 16 spanne wat na die uitklopfase oor is word verdeel in vier groepe van vier spanne. Die wenners en naaswenners van die groepe speel tydens beide die kwart- en halfeindrondte 'n tuis- en wegwedstryd, waarop die eenmalige eindstryd volg.

Die wenner word algemeen beskou as die beste sokkerspan in Afrika en kwalifiseer vir die FIFA-Klubwêreldbeker. Die huidige kampioen is Wydad AC. In 2022 het hulle Al-Ahly SC met 2–0 in die eindstryd geklop.

Orlando Pirates FC en Mamelodi Sundowns is die Suid-Afrikaanse spanne wat die Kampioene-liga (in 1995 en 2016, onderskeidelik) gewen het. Mamelodi Sundowns het in 2001, Orlando Pirates FC in 2013 en Kaizer Chiefs in 2021 as naaswenner geëindig.

## Wenners 
## Eksterne skakels 
*  Amptelike webwerf
*  rsssf.com: *CAF Kampioene-liga*
Godsdiens van die Faroëreilande

duimnael|regs|400px|Die Porkeri-Kerk

Die grootste **Faroëse godsdiens** vorm deel van die Evangelies-Lutherse beweging. Die tweede grootste Protestante beweging is die Open Brethren gemeenskap. Die Faroëreilande is tussen Skotland en Ysland geleë en word deels deur Denemarke beheer. Sodoende het die volk baie lank dieselfde geloof as die Dene beoefen.

Die Faroëreilande het 'n Katolieke staat omstreeks die jaar 1000 geword. Die land het oorspronklik aan Noorweë behoort, maar val in 1523 onder Deense jurisdiksie. Die laaste Katolieke Biskop van die Faroëreilande was Amundur Olavson; hy is in 1540 vervang deur die eerste Lutherse biskop, Jens Gregorsøn Riber.

Die *Færeyinga saga* is antieke bewyse wat die leser inlig hoe die land verchristelik het. Die saga vertel hoe die koning van Noorweë vir Sigmund beveel het om per skip na die Faroëreilande te reis, met die opdragte van die koning. Sigmund se opdragte was duidelik: hy moes 18 klein eilandjies kersten, wat hy ook gedoen het, volgens die saga. Hierdie gebeurtenis het waarskynlik rondom 1000 plaasgevind. Die Faroëse het geen georganiseerde Katolieke Kerk voor omstreeks 1100 gestig nie, so dit wil lyk of daar teenstrydighede in die saga kan voorkom. 

Die derde grootste godsdiensgroep is die charismatiese beweging.

Vandag vorm die Katolieke kerk 'n bitter klein minderheidsgroep. Daar is ook klein groepies Sewendedagadventiste, Jehovagetuies en Bahá'ís in die land.
Malgas (eiland)

**Malgas** is 'n eiland in Saldanhabaai net wes van Langebaan. Dit het bekend geraak as ryk bron van ghwano. Hierdie eiland is 8 km² groot, bewoon en sedert 1986 deel van die Weskus Nasionale Park. Die kolonie malgasse (*Morus capensis*) op die eiland is die grootste in die wêreld.

In 1601 het dit die Nederlandse seevaarder Joris van Spilbergen al opgeval hoe dig bevolk met robbe en voëls die eilande in Saldanhabaai is. Kort hierna kom Franse pelsjagters om die eilande te eksploiteer en beskou dit as Franse eiendom. Sansy-eiland was hul grootste bron. In 1648 sterf die Fransman l’Ecluse hier. Kort na Van Riebeeck se vestiging aan die Kaap stuur hy kapt. Sijmon Turver na die pelseilande om hulle as VOC-eiendom te annekseer. Turver herdoop Sansy-eiland in 1656 tot Malgasseneiland.

Toe in die middel van die 19de eeu besef word dat ghwano 'n goeie bemestingstof is, word met hernieude belangstelling na die eilande gekyk. Op Malgas was die eeue-oue neerslae soms tot 20&nbsp;m dik. Tydens die opgrawings is die lyk van l’Ecluse in 'n besonder goeie toestand aangetref omdat die ammoniuminhoud van ghwano as 'n kragtige preserveermiddel optree.

Die Suid-Afrikaanse Nasionale Parke reël begeleide toere na die eiland.

## Sien ook 
* Marcuseiland
* Lys van eilande van Suid-Afrika

## Bronnelys
* Crawford, Robert: Plight of the sea-bird. In: Conserva. Departement van Omgewingsake. Deel 2, nr. 4, Oktober 1987. ISSN 0258-3313
Gråsten-paleis

duimnael|300px|Gråsten-paleis vanuit die binnehof gesien.
duimnael|300px|Die paleis vanaf die hek gesien.

Die **Gråsten-paleis** (Deens: Gråsten Slot) is die somerwoning van die Deense koninklike familie. Dit is in 1935 aan Koning Frederik IX en Koningin Ingrid oorgedra.

Die eerste Gråsten-paleis was 'n jaghuisie wat in die middel van die 1500’s gebou is. Dit het in 1603 afgebrand en 'n nuwe paleis is opgerig waar die suidelike vleuel van die huidige paleis ongeveer vandag staan.

Kanselier Frederik Ahlefeldt (wie die eienaar van Gråsten-paleis vanaf 1662–1682 was) en sy seun het kort voor die aanvang van die 1700's 'n enorme barokpaleis laat bou. Dit het ook in 1757 afgebrand. Slegs die hofkapel en 'n paar somerhuisies het bewaar gebly. Die huidige Gråsten-paleis dateer dus uit 1759, toe 'n nuwe suidelike vleuel opgerig is, en uit 1842, met die aanbou van die sentrale gebou. In die aanvang van die vorige eeu is beduidende verbeterings aangebring. Die Augustenborgfamilie besit Gråsten Palace vanaf 1725 tot 1852, toe dit oorgeneem is deur Frederik VII.  Die paleis is na 1864 weer deur die Augustenborgfamilie oorgeneem.

In 1920 neem die Staat die paleis oor en word dit aangewend vir onder meer 'n hofsaal, behuising vir regters en polisiehoofde, asook 'n biblioteek. In 1935 word Gråsten-paleis na 'n omvattende restourasie aangewys as somerverblyf vir die destydse Kroonprinspaar (later Koning Frederik IX en Koningin Ingrid).

Koning Frederik en Koningin Ingrid het hul somers by Gråsten-paleis deurgebring. Die paleis is na die afsterwe van Koningin Ingrid aan H.M. Die Koningin nagelaat, wat die tradisie voortsit om dit gedurende somermaande te gebruik.

## Eksterne verwysings 
* Vertaal vanaf Kongehuset.dk – Die Deense Vorstehuis se amptelike webtuiste
Black Africa FC

**Black Africa** is 'n Namibiese sokkerspan in Windhoek, wat in die Namibiese Premier League speel. *Black Africa* het ses keer die Namibiese kampioenskap gewen.

## Erelys 
* **Kampioen van Namibië (6)**
: 1988/89, 1993/94, 1994/95, 1997/98, 1998/99, 2010/11
* **Namibiese Beker (3)**
: 1990, 1993, 2004

## Bekende sokkerspelers 
*  Hartman Toromba
Klara-kerk

duimnael|links|Interieur van die kerk in 'n HDR-beeld
duimnael|links|Die sanktuarium
Die **Kerk van Sint Clara** of **Klara-kerk** (Sweeds: *Klara kyrka*) is 'n kerk in sentraal-Stockholm. Die Klara-kerk is in die Klara Västra Kyrko-straat in die Klara-gebied van Norrmalm geleë. Die begraafplaas, wat sedert die 17de eeu in sy huidige lokasie geleë was, word byna omring deur moderne geboue. Die klooster en kerk van St. Clara is in die 1280's gevestig. Onder Gustav Vasa se ordes is die kerk en klooster in 1527 afgebreek, en konstruksie aan die huidige strukture het in 1572 onder Johan III begin.

## Eksterne skakels 
*  Amptelike webwerf
Chapman-Kolmogorov-vergelyking

In wiskunde, veral in waarskynlikheidsleer en in die besonder die teorie van Markoviaanse stogastiese prosesse, is die **Chapman-Kolmogorov-vergelyking** 'n identiteit van die gesamentlike waarskynlikheidsverdelings van die verskillende stelle van die koördinate op 'n stogastiese proses. Die vergelyking is onafhanklik deur beide die Britse wiskundige Sydney Chapman en die Russiese wiskundige Andrey Kolmogorov aangekom.

Stogastiese proses { *f**i* } is 'n geïndekseerde versameling van ewekansige veranderlikes, dit is, 'n stogastiese proses. Laat

:p_{i_1,\ldots,i_n}(f_1,\ldots,f_n)

die gesamentlike waarskynlikheidsdigtheidsfunksie funksie van die waardes van die ewekansige veranderlikes *f*1 to *fn*. Dan is die Chapman-Kolmogorovvergelyking

:p_{i_1,\ldots,i_{n-1}}(f_1,\ldots,f_{n-1})=\int_{-\infty}^{\infty}p_{i_1,\ldots,i_n}(f_1,\ldots,f_n)\,df_n

dit wil sê 'n eenvoudige marginalisering oor die oorlas veranderlike.  

(Let daarop dat ons nog nie veronderstel om iets oor die temporale (of enige ander) bestel van die ewekansige veranderlikes die bogenoemde vergelyking van toepassing is gelyk aan die marginalisering van enige van hulle.)

## Aansoek om Markov-kettings 
Wanneer die stogastiese onder oorweging Markoviaanse is, is die Chapman-Kolmogorov-vergelyking gelykstaande aan 'n identiteit op die oorgangdigthede. In die Markovketting omgewing, veronderstel dat *i*1&nbsp;*n*. Dan, asgevolg van die Markov eiendom,

:p_{i_1,\ldots,i_n}(f_1,\ldots,f_n)=p_{i_1}(f_1)p_{i_2;i_1}(f_2\mid f_1)\cdots p_{i_n;i_{n-1}}(f_n\mid 
f_{n-1}),

waar die voorwaardelike waarskynlikheid p_{i;j}(f_i\mid f_j) tussen die tye i>j. So, die Chapman-Kolmogorov-vergelyking neem die vorm

:p_{i_3;i_1}(f_3\mid f_1)=\int_{-\infty}^\infty p_{i_3;i_2}(f_3\mid f_2)p_{i_2;i_1}(f_2\mid f_1) \, df_2.

In eenvoudige terme, en informeel, sê dat die waarskynlikheid van die staat 1 om 3 van die waarskynlikheid van 1 tot 'n intermediêre staat 2 en dan 2-3 kan gevind word deur die byvoeging van oor al die moontlike intermediêrestate 2.

Wanneer die waarskynlikheid verspreiding oor die stand van die ruimte van 'n Markov-ketting is diskrete en die Markov-ketting homogeen is, kan die Chapman-Kolmogorov-vergelykings uitgedruk word in terme van (moontlikbeperkte dimensionele) matriksvermenigvuldiging, dus:

:P(t+s)=P(t)P(s)\,

waar  *P*(*t*) is die oorgang matriks van spring *t*, met ander woorde, *P*(*t*) is die matriks van so 'n aard dat die inskrywing *(i,j)* die waarskynlikheid van die ketting beweeg van die staat *i* *j* in *t* stappe te stel bevat.

As 'n uitvloeisel is, volg dit dat die oorgang matriks van spring *t* te bereken, is dit voldoende om die oorgang matriks van spring een in te samel om die krag van *t*, dit is

:P(t)=P^t.\,

## Verwysings 
* The Legacy of Andrei Nikolaevich Kolmogorov Curriculum Vitae and Biography. Kolmogorov School. Ph.D. students and descendants of A.N. Kolmogorov. A.N. Kolmogorov works, books, papers, articles. Photographs and Portraits of A.N. Kolmogorov.
*
Awendland

duimnael|Vanuit Fenisië het dit gelyk asof die son in Europa ondergaan; vandaar die naam Awendland.

**Awendland** of **aandland** (Nederlands: *Avondland*, Duits: *Abendland*, Latyn: *occidens*, "sonsondergang, Weste") is digterlike taalgebruik om te verwys na die Weste en veral na Wes-Europa.

Die naam *Europa* is moontlik afgelei van die Fenisiese *ereb* wat *aand* beteken. Dit is hoekom Europa in Nederlands soms *Avondland* heet. Vanuit Fenisië gesien gaan die Son in Europa onder. Die teenoorgestelde van Awendland is Morgenland of Môreland, oftewel Asië (van *açer*): die land van die opkomende Son. Die woord *Awendland* verwys ook na die boek van Oswald Spengler (1880–1936) *Untergang des Abendlandes* (1918–22) waarin genoem word dat die Europese kultuur sy eindtyd binnegetree het (Duits: *in ihre Endzeit eingetreten sei*).

## Verwysings
Morgenland

duimnael|400px|Ligging van die Midde-Ooste, soms ook Morgenland genoem.

Met **Morgenland** of **Môreland** word daar verwys na die wêrelddeel wat in die rigting van die opkomende son geleë is, soos beskou vanuit Europa in 'n (Suid-)Oostelike rigting.
Dit verwys spesifiek na die Midde-Ooste, hoewel ouer definisies ook die Verre Ooste insluit. Die teenoorgestelde van Morgenland is Awendland.

Tradisioneel het baie plekke die *loop* van die Son as hulpmiddel in geografiese oriëntering gebruik. Dit kan gesien word in die Griekse naam Ἀνατολή (Anatol) *opkoms* wat as sinoniem gebruik is vir die oosliggende gebiede (daaruit word die Turkse naam Anatolië afgelei). Ook in verlatynse woorde word die vakterme Orient (oriens, opkomende/opgaande) en Occident gebruik om geografiese inligting te spesifiseer.  
In Duits word die term ingevoer deur Martin Luther, wat in sy Bybelvertaling van Matthéüs "Die Wyse Manne uit die Morgenland" (van die Griekse Anatole) letterlik vertaal.

In 1932 gebruik Hermann Hesse die term in sy roman "Morgenlandfahrt" (*Reis na Morgenland*) binne 'n kulturele konteks. Vandag word Morgenland en Orient selde gebruik; *Midde-Ooste* is meer algemeen in omloop. 

## Sien ook 
* *Land van die rysende (opkomende) son* (Japan)
Papkuilsnekpas

**Papkuilsnekpas** is 'n bergpas op die R355-grondpad tussen Ceres en Calvinia, in die Noord-Kaap en ten weste van die Tankwa Karoo Nasionale Park en ten ooste van Elandsvlei.

## Sien ook 
* Lys van bergpasse in Suid-Afrika
Mis (weerkunde)

[duimnael|Oggendmis in die Dijlevallei naby [Leuven, België.]]

**Mis** (of **newel**) kom die hele jaar voor, maar veral in die lente of herfs. Ons praat van mis as die sig deur piepklein waterdruppeltjies beperk is. Hierdie waterdruppeltjies (of wolkdruppeltjies) is ongeveer 1 tot 10 mikrometer groot terwyl 'n reëndruppel kenmerkend 'n duisend keer so groot is. 

Die atmosfeer bevat altyd 'n bepaalde hoeveelheid waterdamp, waarvan 'n gedeelte meestal op kondensasiekerne gekondenseerd is, soos fynstof, stuifmeel en veral soutkristalle. Hoe vogtiger die lug, hoe hoër sal die relatiewe humiditeit wees en hoe meer kondensasie sal plaasvind. In die atmosfeer kan daar al by 'n relatiewe humiditeit van ongeveer 35% vloeibare water rondom kondensasiekerne aangetoon word, veral as daar baie wateraantrekkende (higroskopiese) kerne aanwesig is. As daar meer waterdamp is sal die druppeltjie groei en meestal die oorspronklike kondensasiekern oplos. 

*Mis* en *newel* word in Afrikaans afwisselend vir dieselfde verskynsel gebruik.
Al-Ahly SC

**Al-Ahly** (Arabies:النادي الأهلي الرياضي‎) is 'n Egiptiese sokkerspan uit Kaïro wat in die Egiptiese Premiersokkerliga speel. Die span speel sy tuiswedstryde in die Kaïro-stadion, wat met 'n kapasiteit van 75&nbsp;000 toeskouers die grootste stadion in Egipte is. Die *Rooi Duiwels* (soos hulle bynaam lui) word as een van die 15 suksesvolste sokkerspanne in Afrika beskou. *Al-Ahly* het die CAF Champions League reeds ses keer gewen en het ook 36 keer die nasionale titel gewen.

*Al-Ahly* kry sterk mededinging van sy stadsgenoot Al-Zamalek SC. Die derby tussen hierdie twee spanne is moontlik die strafste derby in Afrika en staan as die Kaïro Derby bekend. Al-Ahly is waarskynlik die waardevolste sportklub in Afrika, met 'n markwaarde van €30&nbsp;miljoen teen die 2023-24 seisoen.

## Erelys 
* **Kampioen van Egipte (45)**
: 1948/1949, 1949/1950, 1950/1951, 1952/1953, 1953/1954, 1955/1956, 1956/1957, 1957/1958, 1958/1959, 1960/1961, 1961/1962, 1974/1975, 1975/1976, 1976/1977, 1978/1979, 1979/1980, 1980/1981, 1981/1982, 1984/1985, 1985،1986, 1986/1987, 1988/1989, 1993/1994, 1994/1995, 1995/1996, 1996/1997, 1997/1998, 1998/1999, 1999/2000, 2004/2005, 2005/2006, 2006/2007, 2007/2008, 2008/2009, 2009/2010, 2010/2011, 2013/2014, 2015/2016, 2016/2017, 2017/2018, 2018/2019, 2019/20, 2022/23, 2023/24, 2024/25
: (naaswenner (10): 1966/67, 1977/78, 1983/84, 1987/88, 1990/91, 1992/93, 2000/01, 2001/02, 2002/03, 2003/04)
* **Egiptiese Beker (36)**
: 1924, 1925, 1927, 1928, 1930, 1931, 1937, 1940, 1942, 1943, 1945, 1946, 1947, 1949, 1950, 1951, 1953, 1956, 1958, 1961, 1966, 1978, 1981, 1983, 1984, 1985, 1989, 1991, 1992, 1993, 1996, 2001, 2003, 2006, 2007, 2017
: (naaswenner (11): 1926, 1935, 1941, 1944, 1952, 1959, 1973, 1976, 1997, 2004, 2010)
* **Egiptiese Superbeker (11)**
: 2003, 2005, 2006, 2007, 2008, 2010, 2011, 2014, 2015, 2017, 2018
: (naaswenner (3): 2009, 2016, 2019)
* **CAF Champions League (8)**
: 1982, 1987, 2001, 2005, 2006, 2008, 2012, 2013, 
: (naaswenner (4): 1983, 2007, 2017, 2018)
* **Afrika-Bekerwenner-beker (4)**
: 1984, 1985, 1986, 1993
* **Afrika-Superbeker (7)**
: 2002, 2006, 2007, 2009, 2013, 2014, 2021
: (naaswenner (2): 1993, 2015)

## Bekende sokkerspelers 
*  Gilberto
*  Flávio Amado
*  Saleh Selim
*  Taha Ismail
*  Mahmoud El Khatib
*  Mohamed Barakat
*  Emad Moteab
*  Wael Gomaa
*  Mokhtar El Tetsh
*  Mohamed Aboutrika
*  Hossam Hassan

## Verwysings
Waas

[duimnael|Waas in [Los Angeles]]

**Waas**, oftewel *dynserigheid*, begin by die verdamping van vog wat met kerndeeltjies gelaai is. Die deeltjies groei en groei totdat hulle later weer as reëndruppels terugval.

Die groeiende druppels word waasdruppels (*haze drops*) genoem vóórdat hulle reëndruppels word. Hulle is weens hul vrag sout, stof of fabrieksvuil, dig en nie juis deursigtig nie.

Wanneer daar op soel dae tóg soms ’n bietjie dynserigheid tussen die waarnemer en die berge is, is dit omdat die verbuiging van lig deursigtigheid belemmer.

Wasigheid op warm dae is erger as op koel dae. Dit is omdat verdamping van klein kerndeeltjies in warm weer vinniger geskied en dit is húlle wat die sig belemmer.

Wanneer daar egter op ’n stil, koue dag wasigheid oor 'n gebied hang, is dit 'n anders storie. Dit is besoedeling wat met warm lug van die warm aarde af opstyg en teen ’n plafon van koue lug te staan kom. Dan is dit eenvoudig rookmis.

## Bron 
* 'n ABC van mis, newel en waas, Die Burger, 2 November 2007
Serebro

**Serebro** (van Russies серебро, "silwer") is 'n Russiese poptrio wat in 2006 deur die bekende musiekvervaardiger Maksim Fadejef in Moskou gestig is. Die groep bestaan tans uit die sangeresse Elena Temnikowa, Polina Faworskaja en Katja Kisjoek.

Serebro is een van die gewildste popgroepe in die Russiese Federasie, maar het in 2007 ook internasionale bekendheid verwerf toe hulle hul land by die Eurovision-sangfees in Helsinki, Finland verteenwoordig en met *Song #1* 'n derde plek behaal het. Naas hierdie lied is nog drie enkelsnitte op hul debuutalbum *Opiumroz* vrygestel. Die tweede ateljee-album, *Mama Lover*, is in 2012 opgeneem. Serebro se derde langspeler Сила трёх ("Die mag van drie") word in Mei 2016 vrygestel.

## Eksterne skakels 
**Media**
* Давай держаться за руки «Kom ons hou hande»
* Дыши «Asem»
* В космосе «In die heelal»
Liggaamskontak en persoonlike ruimte in die Verenigde State

duimnael|350px|Die persoonlike ruimtes wat gewoonlik Amerikaners omring, volgens Edward T. Hall.

**Liggaamskontak en persoonlike ruimte van die Verenigde State** dui beduidende ooreenkomste met die noord- en sentraal-Europese gebiede, soos Duitsland, Benelux, Skandinawië en die Verenigde Koninkryk. Die grootste verskil is egter dat Amerikaners daarvan hou om groter ruimte tussen hulle en hul geselskap te hou (omtrent 1,2 meter vergeleke met 0,6 tot 0,9 meter in Europa). Groetrituele is geneig om dieselfde in hierdie streke te wees en in die Verenigde State - minimale liggaamskontak wat dikwels beperk word tot 'n eenvoudige handdruk. In 1966 het die menskundige, Edward Hall, vier afsonderlike sones identifiseer hoe Amerikaners hul persoonlike ruimtes afbaken
:

***Intieme afstand**: radius ongeveer 46 cm en is gereserveer vir familie- of gesinslede, troeteldiere en baie hegte vriende. Troos en liefde word gewoonlik in hierdie ruimte openbaar. Die enigste vreemdelinge wat 'n individu hier sal toelaat om sy persoonlike ruimte binne te dring is gesondheidsorgpersoneel.

***Persoonlike afstand**: radius ongeveer 0,46 tot 1,2 m  en is vir vriende en kennisse gereserveer. 'n Handdruk sal gewoonlik vreemdelinge ten minste 0,61 tot 1,2 m uitmekaar hou, wat 'n persoonlike afstand skep.

***Sosiale afstand**: straal ongeveer 1,2 tot 3,7 m en is gebruiklik vir formele, sake- en ander onpersoonlike interaksies soos 'n vergadering met 'n kliënt. 

***Openbare afstand**: straal ongeveer 3,7 m en word nie beperk nie. 

## Verwysings
Die Kat se Snor

**Die Kat se Snor** is 'n Afrikaanse musiekgroep. Die groep is in 2010 gestig en bestaan uit die voorsanger Kobus "Die Kat" Dippenaar, Gerhard "Pappa G" Oosthuizen op baskitaarspeler, Joe Dippenaar op kitaar en Andrew "Spac" Lingwood op die dromme. Hulle gelyknamige debuutalbum, *Die Kat se Snor*, is op 1 Maart 2012 by Muldersdrif Laerskool bekendgestel. Vier van die groep se snitte is in die 2011-rolprent Hoofmeisie gebruik: *Hoofmeisie*, *Skroefie Los*, *Hier By My* en *Almal Wil Net Liefde Hê*. 

## Diskografie 
* Die Kat se Snor, Hit Records, 2011

## Sien ook 
* Lys van Suid-Afrikaanse musiekgroepe

## Eksterne skakels 
* Die Kat se Snor se tuisblad 
* Hulle Facebook-blad
*
Keynote (vertoningsprogrammatuur)

** Keynote** is ’n vertoningsprogrammatuurtoepassing wat deur Apple Inc. ontwikkel is as deel van die iWork-kantoorpakket.  Keynote 5 is op 6 Jaunarie 2009 aangekondig en is die mees onlangse weergawe vir die Macintosh.  Die bevat nuwe temas, oorgange en animasies en die vermoë om die skyfievertoning met ’n iPhone of iPod Touch te beheer deur die Keynote-afstandbeheertoepassing.  Op 27 Januarie 2010 het Apple ’n nuwe weergawe van Keynote vir iPad met ’n splinternuwe aanrakingskoppelvlak.

## Geskiedenis 
Keynote het begin as programmatuur vir Apple se HUB Steve Jobs om te gebruik tydens die Macworld-kongres en Ekspo en ander Apple-gebeure.  Voordat Keynote bestaan het, het Jobs gebruik gemaak van Concurrence deur Lighthouse Design, ’n soortgelyke produk wat op die NeXTSTEP en Openstep-platforms gewerk het.  Die program is vir die eerste keer in 2003 aan die publiek verkoop as Keynote 1.0 en was ’n mededinger vir ander bestaande vertoningsprogramme soos Microsoft PowerPoint.

In 2005 het Apple Keynote 2.0 begin verpak saam met Pages, ’n nuwe woordverwerking- en bladuitlegtoepassing, in ’n programmatuurpakket genaamd iWork.  By die 2006 Macworld-kongres en Ekspo het Apple iWork ’06 bekendgestel met opgedateerde weergawes van Keynote 3.0 en Pages 2.0.  Benewens amptelike HD-versoenbaarheid het Keynote 3 nuwe funksies, waaronder groepskalering, 3D-grafieke, multikolom teksraampies, outostiplyste in enige teksveld, beeldverstellings en vryevorm maskeringshulpmiddel ingesluit.  Keynote het ook drie-dimensionele oorgange soos ’n roterende kubus of ’n eenvoudige omdraai van die skyfie ingesluit.

In Augustus 2007 het Apple Keynote 4.0 bekendgestel in iWork ’08 saam met Pages 3.0 en die nuwe Numbers-sigbladtoepassing.

Op 23 Oktober 2013 het Apple ’n herontwerpte Keynote (weergawe 6.0) vrygestel en dit gratis beskikbaar gestel aan enigeen wat ’n nuwe iOS-toestel of Mac-rekenaar registreer.

## Eienskappe 
* Temas wat die gebruiker in staat stel om bestendigheid in kleure en lettertipes regdeur die vertoning te behou, ook in karate, grafieke en tabelle.
* OpenGL-aangedrewe 3D-oorgange tussen skyfies.
* Dubbele-skermondersteuning: die aanbieder kan die vertoning op ’n skerm vertoon en steeds die werkskerm of notas van sy skootrekenaar op vertoningskerm sien.
* Uitvoere na PDF, QuickTime, JPEG, TIFF, PNG, HTML (met JPEG-beelde) en PowerPoint.  Keynote gebruik .key- (vertoningslêers) en .kth- (temalêers) bondels gebaseer op XML.
* Ondersteun alle QuickTime-videoformate (insluitend MPEG-2 en DV) in skyfievertonings.
* Weergawe 3 bring uitvoer na iDVD met aanklikbaarheid.
* Verenigbaarheid met Apple Remote en die Keynote Remote-toep vir iPhone en iPod touch.

## Keynote Remote 
Keynote Remote is ’n iOS-toep wat Keynote-voorstellings vanuit ’n iPhone, iPod Touch of iPad kan beheer oor ’n Wi-Fi-netwerk en is deur die toepwinkel vrygestel teen ’n prys van R7,99.  Die prys is sedertdien verlaag sodat dit gratis beskikbaar is.

## Weergawegeskiedenis 
## Verwysings 
## Eksterne skakels 
* Amptelike Keynote-webblad
Dynamos FC

**Dynamos FC** is 'n Zimbabwiese sokkerspan in Harare. Die span speel in die Zimbabwiese Premier Soccer League en is die suksesvolste span in Zimbabwe met 19 nasionale kampioenskappe. Daarnaas is *Dynamos* die enige Zimbabwiese span wat nog in die eindstryd van die CAF Champions League gespeel het (waar hulle vir ASEC Mimosas van die Ivoorkus in 1998 geklop het). *Dynamos* speel sy tuiswedstryde in die Rufaro Stadion, wat 'n kapasiteit van 60&nbsp;000 toeskouers het.

## Erelys 
* **Kampioen van Zimbabwe (19)**
: 1963, 1965, 1966, 1970, 1976, 1978, 1980, 1981, 1982, 1983, 1985, 1986, 1989, 1991, 1994, 1995, 1997, 2007, 2011
: (naaswenner (7): 1987, 1988, 1996, 1999, 2008, 2009, 2010)
* **Zimbabwiese Beker (7)**
: 1976, 1985, 1988, 1989, 1996, 2007, 2011
* **Zimbabwiese Supercup (1)**
: 2002
* **Champions League**
: (naaswenner (1): 1998)

## Bekende sokkerspelers 
*  Sunday "Mhofu" Chidzambwa
*  Vitalis "Digital" Takawira
*  Leonard Tsipa

## Verwysings
TP Mazembe

**TP Mazembe** is 'n Kongolese sokkerspan in Lubumbashi, wat in die Linafoot (Kongo se hoogste sokkerafdeling) speel. *Die Rawe* (hulle bynaam) speel hulle tuiswedstryde in die Stade Frederic Kibassa Maliba, wat 'n kapasiteit van 35&nbsp;000 toeskouers het. *Mazembe* is een van die sterkste klubs in *Kongo* en in Afrika. Die span het vier keer die CAF Champions League gewen en was die eerste Afrika span wat die eindstryd om die FIFA Wêreldbeker vir Klubs bereik het (waar hulle vir Internazionale met 3-0 geklop het).

## Erelys 
* **Kampioen van DR Kongo (11)**
: 1966, 1967, 1969, 1976, 1987, 2000, 2001, 2006, 2007, 2009, 2011
* **Coupe du Congo (5)**
: 1966, 1967, 1976, 1979, 2000
: (naaswenner (1): 2003)
* **CAF Champions League (4)**
: 1967, 1968, 2009, 2010
: (naaswenner (2): 1969, 1970)
* **Afrikaanse Bekerwenner-beker (1)**
: 1980
* **Afrikaanse Supercup (2)**
: 2010, 2011
* **Wêreldbeker vir Klubs**
: (naaswenner (1): 2010)

## Bekende sokkerspelers 
*  Mwepu Ilunga
*  Dieumerci Mbokani
*  Tsholola Tshinyama